Die gelowiges se tyd op aarde word as ŉ tentwoning vergelyk. Dit is dus iets tydeliks maar nie onbelangrik nie. Dit moet produktief gebruik word in diens van die koninkryk waar ons burgerskap eintlik lê. Hierdie diens moet daarop gerig wees om ŉ verskil te maak in die wêreld waarin ons tans lewe.
ŉ Mens kan nie lig wees as jy nie bereid is om die sonde wat donker is met al sy donker gevolge aan die kaak te stel nie – Johan Smit.
God se koninkryk word ongetwyfeld bevorder deur mens met bietjie talent wat klein dingetjies vir ŉ groot God doen – John C Maxwell.
As jy in Jesus glo, sal jy agterkom dat God deur jou magtige strome van seëninge vir ander sal gee – Oswald Chambers.